1322.

## Događaji
### Januar/Siječanj &ndash; Mart/Ožujak
* 3. 1. - Umro francuski kralj Philippe V, nasleđuje ga mlađi brat Charles IV (do 1328), poslednji iz direktne Capetove loze.
* 6. 1. - Stefan Uroš III Dečanski krunisan za kralja Srbije (do 1331); "mladi kralj" je Stefan Dušan. Na severu vlada njegov brat od strica Vladislav (do 1324).
* poč. godine - Kralj Karlo Robert imenuje još jednog bana u Slavoniji, Nikolu Omodejeva, jer Ivan Babonić pazi na dalmatinskog bana Mladena.
* 22. 1. - Despenserov rat u Engleskoj: pošto je kralj Edward II ušao u velške marke, predao se Roger Mortimer, vođa ustanka. Despenseri, Hugh Despenser mlađi i stariji, su se tajno vratili iz progonstva.
* 12/13. 2. - Srušila se glavna kula engleske Katedrale u Elyju - biće obnovljena u vidu prostranog oktagona.
* 13. 2. - Pomenut je Kegalj iz roda Prkalj, dalmatinski začetnik roda Keglevića.
* 15. 3. - Gradsko vijeće Šibenika položilo prisegu vjernosti mletačkoj općini. Ovih dana, Šibenik i Trogir su dogovorili obrambeni savez, nakon čega je ban Mladen, koji opsjeda Trogir, harao i šibenskim poljem.
* 16. 3. - Bitka kod Boroughbridgea u Yorkshiru je odlučujuća pobeda Edwarda II u Despenserovom ratu. Thomas, 2. erl od Lancastera je zarobljen i ubrzo pogubljen.

### April/Travanj &ndash; Jun/Lipanj

* ožujak/travanj - Ban Mladen sazvao sabor hrvatskih kneževa povodom odmetništva Šibenika i Trogira - ali posvađao se s njima, oni se udružuju sa slavonskim banom Ivanom i bosanskim Stjepanom Kotromanićem.
* 24. 4. - Pavao II. sklopio savez sa Trogirom protiv brata Mladena, čemu se priključuju i Frankopani.
* proleće - Konstantin Nemanjić potučen i poginuo u sukobu sa bratom Stefanom.
* proleće? - Umro bugarski car Teodor Svetoslav, nasleđuje ga sin Georgi II Terter (do 1323).
* 14. 5. - Trogir prisegnuo na vjernost Mlečanima.
* maj - Malo pre smrti, gospodar Milana Matteo I Visconti, optužen od pape za nekromantiju i ekskomuniciran, prepušta vlast sinu Galeazzu.
* 24. 6. - Nova naredba za protjerivanje Židova iz Francuske - paradoksalna posljedica Pastirskog križarskog rata iz 1320. i prošlogodišnjeg "straha od gubavaca". Papa radi isto u Comtat Venaissinu.
* polovinom god. - Humski episkop Danilo II se ponovo povlači u Hilandar, zamenjuje ga Stefan Pekpal (1324).

### Jul/Srpanj &ndash; Septembar/Rujan
* jul - Građanski rat dvojice Andronika: nakon što je mlađi Andronik dobio nekoliko gradova blizu Carigrada, sporazum vraća status kvo.
* jul - Koristeći građanski rat u Vizantiji, bugarski car zauzima Plovdiv.
* leto - Branivojevići opsedaju Imotski, nastupaju kao prijatelji Venecije protiv svrgnutog dužda Bajamonte Tijepola. Do 1326. vladaju u Humu.

* leto - Engleska invazija Škotske: vojska se mora povući zbog gladi.
* avgust - Bugarska invazija na Jedrene je odbijena i potučena od Andronika III.
* 21. 8. - Izbjegli zagrebački biskup Augustin Kažotić imenovan za biskupa Lucere u Apuliji (do 1323). Za zagrebačkog biskupa je 3. rujna imenovan dominikanac Jakov de Corvo, ali on vlada preko vikara.
* 27. 9. - Posvećen istočni dio Kölnske katedrale.
* 28. 9. - Bitka kod Mühldorfa: Ludwig IV Wittelsbach je na čelu Bavaraca porazio austrijske habsburške snage Friedricha Lijepog, rivala za njemačku krunu i zarobio ga.

* rujan? - Bitka kod Bliske, u zaleđu Trogira: slavonski ban Ivan Babonić na čelu koalicije naklonjene kralju Karlu Robertu porazio hrvatsko-dalmatinskog bana Mladena II Šubića. Šibenčani i Trogirani poharali Mladenovu stolicu Skradin i Omiš. Na Mladenovoj strani su se borili i "Vlasi", koji se tada prvi put pominju u Hrvatskoj.

### Oktobar/Listopad &ndash; Decembar/Prosinac
* 8. 10. - Sabor u Kninu: kralj potvrđuje povlastice svojim pristalicama, Mladen je odveden u Ugarsku, gdje provodi ostatak života. Starješina Šubića, koji su na zalasku, postaje Juraj II. Kralj Karlo Robert ubrzo odlazi u Zagreb.
** Knin zauzima vojvoda Nelipac II. Nelipčić. 
** Sljedećih "pola stoljeća" u Hrvatskoj južno od Gvozda "nema pravog reda ni zakona, već... bila preotela sila i samovolja knezova i drugih siledžija".
** Stjepan II Kotromanić, ranije Mladenov vazal, sada se osamostaljuje.
* 16. 10. - Ivan Babonić postaje i hrvatski ban (do 1323), ali tamo ga ne priznaju.
* 14. 10. - Prvi rat za škotsku nezavisnost: u uzvratnoj invaziji severa Engleske, Robert Bruce je odneo pobedu kod Old Bylanda.

### Kroz godinu
* Vid Botono je hvarski biskup.
* Mnogi ugledni mletački građani ekskomunicirani zbog trgovine sa egipatskim mamelucima.
* Izumrli koruški grofovi Heunburg (slovenski: Vovbržani), njihove posede putem braka nasleđuje Ulrich von Sanneck (Ulrik I. Žovneški), predak Celjskih grofova.
* Prvi pomen Zlína u Moravskoj markgrofoviji, tj. Moravskoj Vlaškoj.
* Dimitrije Tverski imenovan od kana Zlatne horde za Velikog kneza Vladimirskog, i sakupljača poreza za Mongole (do 1326), umesto svog rivala Jurija Moskovskog.

## Rođenja

* 11. 1. - Kōmyō, severni japanski car († 1380)
* Imelda Lambertini, katolička svetica († 1333)
* Mihailo IV Asen, bugarski vladar († 1355)

## Smrti

* 3. 1. - Philippe V Visoki, francuski kralj (* ca. 1293)
* 10. 1. - Petrus Aureolus, skolastički filozof (* ca. 1280)
* 20. 4. - Simon Rinalducci, propovednik, blaženik 
* Teodor Svetoslav, bugarski car
* Teodora Smilec, supruga Stefana Dečanskog

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)